cyanic-selkie/wikianc huggingface dataset:
Panama Papers
Panama Papers ("Dokumen-Dokumen Panama") terdiri daripada 11.5 juta dokumen tertiris yang memperincikan maklumat-maklumat kewangan dan guaman lebih daripada 214,488 badan luar pesisir. Dokumen-dokumen ini - di mana sebahagian daripadanya muncul seawal tahun 1970-an - dihasilkan, dan kemudiannya diperolehi daripada sebuah firma perundangan dan pembekal perkhidmatan korporat Panama bernama Mossack Fonseca. Pembocoran dokumen berlaku pada tahun 2015 oleh seorang pemberi maklumat awanama.
Dokumen-dokumen ini mengandungi maklumat kewangan peribadi mengenai individu dan pegawai kerajaan kaya yang sebelum ini dirahsiakan daripada pengetahuan am. Meskipun badan perniagaan luar pesisir adalah sah di sisi undang-undang, para wartawan mendapati sebahagian daripada perbadanan cangkerang (shell corporation) milik Mossack Fonseca telah digunakan untuk tujuan haram termasuk penipuan, pengelakan cukai dan mengelak sekatan antarabangsa.
Dokumen-dokumen ini dibocorkan seorang pemberi maklumat awanama kepada wartawan akhbar Jerman Süddeutsche Zeitung (SZ) bernama Bestian Obermayer. "Saya hidup dalam bahaya", dia berkata pada mereka. Dalam suatu kenyataan yang diberikan pada 6 Mei, pembocor dinamakan John Doe memberi sebab ketaksamaan pendapatan sebagai alasan dia bertindak demikian, dan berkata dia bocor dokumen-dokumen "hanya kerana saya begitu memahami kandungan dokumen sehingga menyedari sejauh mana ketidakadilan mereka yang digambarkan". Dia berkata bahawa dia tidak pernah bekerja untuk mana-mana pemerintah atau agensi perisikan dan menyatakan kesediaan untuk membantu pendakwa jika diberikan imuniti dari penuntutan. Selepas akhbar SZ mengesahkan kenyataan itu datangnya daripada sumber dokumen Panama ini, Konsortium Wartawan Penyelidik Antarabangsa (ICIJ) menerbitkan dokumen-dokumen ini secara penuhnya dalam laman sesawang mereka.
Rodolfo Graziani
Rodolfo Graziani, Marquis Pertama Neghelli (11 Ogos 1882 – 11 Januari 1955), adalah seorang pegawai kanan tentera Itali dalam Regio Esercito (Tentera Darat Diraja) Kerajaan Itali, terkenal dengan kempen ketenteraannya di Afrika sebelum dan semasa Perang Dunia II. Seorang fasis yang berdedikasi, beliau merupakan tokoh utama dalam tentera Itali semasa pemerintahan Benito Mussolini.
Graziani memainkan peranan yang penting dalam penyatuan dan pengembangan empayar penjajahan Itali semasa tahun 1920-an dan 30-an, mula-mula di Libya dan kemudian di Etiopia. Beliau menjadi terkenal dengan langkah-langkah penindasan yang membawa kepada kehilangan nyawa yang banyak di kalangan orang awam. Pada bulan Februari 1937, selepas cubaan membunuh dalam satu majlis di Addis Ababa, Graziani meluluskan tempoh pembalasan kejam yang kini dikenali sebagai Yekatit 12. Tidak lama selepas Itali menyertai Perang Dunia II beliau kembali ke Libya sebagai komander tentera di Afrika Utara Itali tetapi meletakkan jawatan selepas serangan British mengalahkan tenteranya. Susulan dari peristiwa rampasan kuasa 25 Luglio, beliau adalah satu-satunya Marsyal Itali yang kekal setia kepada Mussolini dan dinamakan Menteri Pertahanan Republik Sosial Itali, memerintah tenteranya dan kembali ke perkhidmatan aktif menentang Pihak Berikat.
Panama Papers
Latar belakang
Mossack Fonseca adalah syarikat penyedia khidmat nasihat undang-undang asal Panama yang didirikan tahun 1977 oleh Jürgen Mossack dan Ramón Fonseca. Syarikat ini menyediakan khidmat pembentukan syarikat di negara lain, pengelolaan syarikat luar negeri, dan manajemen aset. Syarikat ini memiliki lebih dari 500 orang kakitangan di 40 negara. Badan ini beroperasi atas nama lebih dari 300,000 buah syarikat yang kebanyakan terdaftar di United Kingdom atau syurga cukai (tax haven) milik Britania.
Mossack Fonseca bekerja sama dengan lembaga-lembaga keuangan terbesar di dunia seperti Deutsche Bank, HSBC, Société Générale, Credit Suisse, UBS, dan Commerzbank. Badan ini kadang membantu nasabah bank tersebut membangun struktur yang rumit sehingga kolektor cukai dan penyidik sulit melacak arus wang dari satu tempat ke tempat lain. Sebelum kebocoran Panama Papers, majalah The Economist menyebut Mossack Fonseca sebagai pemimpin industri keuangan luar negeri "penuh rahasia". Walaupun begitu Jaringan Keadilan Pajak (Tax Justice Network) asal British saat menerbitkan Indeks Kerahasiaan Finansial mengemukakan bahawa Panama merupakan peringkat ke-13 sebagai surga cukai dibawah Switzerland, Hong Kong, dan Amerika Syarikat.
Rodolfo Graziani
Walaupun mempunyai dokumen lengkap perilaku jenayah perang, Graziani tidak pernah didakwa oleh Suruhanjaya Jenayah Perang PBB; beliau telah dimasukkan ke dalam senarai orang Itali yang layak untuk dibicarakan kerana jenayah perang, tetapi percubaan Etiopia untuk membawanya ke mahkamah telah dihalang oleh Itali dan Britain. Pada tahun 1948, mahkamah Itali menjatuhkan hukuman penjara 19 tahun kerana berkerjasama dengan pihak Nazi, tetapi beliau dibebaskan selepas dipenjarakan hanya empat bulan.
Buku
Graziani mengarang beberapa buah buku, yang paling penting ialah:
juga:
Konsert Andalusia M. Nasir
Konsert Andalusia M. Nasir ialah konsert oleh penyanyi dan komposer Malaysia, M. Nasir. Konsert ini diadakan pada 29 Januari 2000 di Stadium Merdeka dan ia mencipta sejarah apabila menjadi konsert pertama yang mendapat iringan muzik orkestra. Senarai lagu termasuk lagu-lagu popular dari album-album beliau serta lagu-lagu bersama kumpulan Kembara.
Konsert
Konsert Andalusia M. Nasir diadakan di Kuala Lumpur pada 29 Januari 2000 di Stadium Merdeka, dan menampilkan Senario, Erra Fazira dan Siti Nordiana sebagai artis jemputan. Konsert ini juga diadakan bagi mengubati kekecewaan peminat akibat pembatalan konsert Srikandi yang sepatutnya diadakan sempena pelancaran album Srikandi Cintaku. Reka bentuk pentas konsert dihasilkan oleh Jalil Ngah yang mengambil kira konsep Andalusia yang ada dalam 20 buah lagu yang akan dinyanyikan dalam konsert itu. Konsert ini merupakan konsert akustik. M. Nasir menggabungkan lebih 70 pemuzik termasuk penyanyi koir dan penyanyi latar di atas pentas sepanjang 100 kaki. Dalam konsert yang berlangsung selama 4 jam, M. Nasir menyampaikan lagu-lagu popular beliau dari album-albumnya serta lagu-lagunya bersama kumpulan Kembara.
Bashirabad, Hamadan
Bashirabad, Hamadan merupakan sebuah kawasan yang terletak di Iran.
Kyōraku Shunsui
Kyoraku Shunsui merupakan Kapten Komander di dalam Gotei 13. Leftenannya ialah merupakan seorang shinigami perempuan yang bernama Ise Nanao.
Watak dan perwatakan
Kyoraku Shunsui merupakan salah seorang kapten yang telah beratus-ratus tahun menjadi kapten bersama Kapten Unohana Retsu, Kapten Ukitake Jūshirō, dan Kapten Yamamoto-Genryūsai Shigekuni. Dia mempunyai badan yang besar dan dadanya yang berbulu tidak seperti kapten yang lain. Kyoraku juga berpakaian tidak seperti kapten yang lain, dia selalu memakai topi dan memakai kimono berwarna merah jambu di badannya. Beliau juga bersikap pemalas, pemabuk, dan paling suka dengan shinigami wanita dan lemah dihadapan wanita. Buktinya dia selalu mengganggu leftenantnya Ise Nanao. Rekan karib beliau adalah kapten Ukitake dari Divisi 13, mereka selalu berkerjasama dari dulu dan merupakan anak murid kesayangan kapten Yamamoto, sehingga Yamamoto menganggapnya dan Ukitake sebagai anak kandungnya. Kyoraku juga tidak selalu menggunakan kekuatan sebenarnya dalam pertarungan, akan tetapi dia merupakan seorang kapten yang kuat dan ditakuti di antara 13 kapten yang ada. Dia juga telah menewaskan Espada no. 1 dengan tanpa menggunakan tahap Bankai zanpakutonya serta Sado Yasutora dengan mudah sekali.
Setelah kematian Yamamoto-Genryūsai Shigekuni, beliau kemudian dilantik menjadi Kapten Komander Divisi 1 bagi mengetuai Gotei 13.
Katen Kyokotsu
Kyoraku mempunyai sepasang zanpakuto akan tetapi satu zanpakutonya adalah lebih pendek dari zanpakutonya yang satu lagi. Nama zanpakutonya ialah Katen Kyōkotsu (花天狂骨, makna kasar: Bunga Syurga, Tulang Sasau ataupun Bunga dari Syurga dan Tulang Kegilaan)[21]. Pada lepasan tahap awal (shikai) dua pedangnya bertukar menjadi sepasang pedang besar. Diaktifkan dengan arahan "bunga-bungaan diganggu, dewa bunga menitiskan air mata, angin di Syurga diganggu, syaitan di Syurga tertawa" (花風紊れて花神啼き天風紊れて天魔嗤う hana kaze midarete, kashin naki, tenpū midarete, tenma warau?, ataupun "tatkala angin bungaan naik berang, dewa bunga mengaum, tatkala angin di Syurga naik berang, dewa di neraka mengejek"). Kebolehan zampakutonya adalah istimewa kerana zanpakutonya yang panjang (Takaoni) boleh mengawal angin dan sesuai jika berlawan di udara. manakala zanpakutonya yang pendek (Kageoni) merupakan pedang kegemaranya tetapi ditakutinya, ia boleh memasuki atau menusuk dimana sahaja bayang-bayang berada dan lebih sesuai digunakan apabila bertempur didarat sahaja. Tahap pelepasan akhir (Bankai) zanpakutonya diberi nama Katen Kyōkotsu: Karamatsu Shinjū.
Kalendar tradisi masyarakat Kadazandusun
Namun kalendar tradisi masyarakat Kadazandusun ini tidak di lahirkan dalam bentuk buku atau pun tulisan hanya sahaja diingati turun temurun. Kalendar Kadazandusun bukan sahaja berfungsi sebagai panduan pengiraan hari dan bulan tetapi juga terpancar nilai kehidupan masyarakat Dusunik/momogunic yang amat menghargai masa, kesungguhan melaksanakan tanggungjawab [kitonggungan], membudayakan amalan gotong royong [mogitaatabang] dan juga teraplikasi pada hormat [mamaantang] hubungan dengan dengan alam [linungung do tawan].
Pengiraan kalendar Kadazandusun
Kalendar kadazandusun mempunyai pengiraannya tersendiri, walaupun patuh kepada perhitungan falakiyah (berdasarkan kenampakan anak bulan) tetapi pengiraaan bulan (28-31 hari) berdasarkan kepada 2 bentuk pengiraan iaitu Kosilau Toniba (28-30 hari dalm satu bulan), Kosilau Tanaru(31 hari dalam satu bulan)yakni terdapat penambahan sehari dalam hari-hari kosilau (kosilau tanaru), namun jika tiada tambahan hari-hari dalam Kosilau (kosilau toniba) maka jumlah pada bulan itu ialah 30 hari sahaja. Manakala 1 bulan dikira berdasarkan 6 kumpulan hari iaitu Kosilau (1hb-12hb/13hb), kopupuson Kosilau (13hb/14hb-15hb/16hb), pagalatan (16hb/17hb-18hb/19hb), Kopupuson pagalatan (19hb/20hb-21hb/22hb), Tilimo (22hb/21hb-27hb/28hb), dan kopupusan Tilimo (28hb/29hb-30hb/31hb). 6 kumpulan tersebut boleh dilihat seperti dibawah:
Amat menakjubkan bahawa sistem pengiraan di atas sangat tepat dan membolehkan masyarakat Kadazandusun pra-tulisan melaksanakan budaya pertemuan mereka misalnya hari Tamu atau Badi yang diadakan pada setiap hari minggu atau bulan secara bergilir-gilir mengikut daerah, upacara moginakan (yang dilakukan 5 tahun sekakali) dan Tadau Kamaatan (Pesta Menuai) setiap tahun. Namun Signifikannya pada kalendar Kadazandusun ini ialah kegiatan penanam padi yang dilakukan setiap tahun.
Nama-nama kalendar bagi sebulan
Dalam Kalander kadazandusun, pengiraan atau nama istilah yang digunakan dalam Kalendar tersebut tidak menggunakan sepenuhnya istilah pernomboran yakni bercampur dengan istilah lain. Hal ini boleh dilihat pada jadual di bawah:
Nama hari dalam seminggu
Perkembangan kalendar dalam budaya masyarakat kadazandusun tradisional telah melahirkan nama-nama hari dalam seminggu yang diaplikasikan daripada perkembangan tumbuhbesaran haiwan atau serangga yakni rama-rama. Berikut adalah nama-nama bagi hari dalam seminggu bagi masyarakat kadazandusun tradisi.
Nama-nama hari ini diambil sempena pusingan kelahiran seekor rama-rama bermula dari telur hinggalah menjadi dewasa.
Nama-nama bulan dalam Kadazandusun
Nama-nama bulan dalam kalendar kadazandusun diambil sempena pekerjaan dalam kegiatan pertanian.
Penggunaan kalendar Kadazandusun pada masa kini
Walau bagaimanapun, zaman modern ini jarang masyarakat kadazandusun yang menggunakan kalendar tradisi ini melainkan kalendar Masihi dan juga kalendar Islam di mana ramai Kadazandusun telah beralih kepada agama Kristian dan Islam malah bila ditanya tentang kalendar kadazandusun ramai yang tidak mengetahuinya. Cuma sesetengah Bobolian/Bobohizan masih menggunakan pengiraan kalendar tradisi ini dalam menjalani upacara-upacara tertentu. Namun begitu, setelah bahasa Kadazandusun diperkenalkan dan diajar di sekolah-sekolah seluruh Sabah maka Kalendar ini khususnya nama bulan, nama hari dan juga tarikh kini di ajar kepada generasi sekarang dengan tujuan agar istilah-istilah tersebut subur dari ingatan generasi Kadazandusun sampai bila-bila.
Kalendar Kadazan
Manakala kalendar kadazandusun dari suku Tangaa'/Tangara'/Kadazan yang mendiamai di kawasan Penampang dan Papar menggunakan nama bulan seperti di bawah:
Kalendar Liwan
Kalendar bagi masyarakat kadazandusun dari suku Liwan mempunyai sedikit perbezaan istilah di mana ia melibatkan penanaman padi bukit [tidong] dan bukannya padi sawah [ranau]. Oleh yang demikian, Istilah bagi tempoh melaksanakan aktiviti tersebut dipengaruhi oleh kerja meninjau kawasan penanaman hinggalah kepada menuai. Berikut adalah nama bulan dalam kalendar suku Liwan.
Konfederasi Gaya
Sejarah
Menurut legenda yang tercatat dalam Samguk Yusa yang ditulis pada abad ke-13, pada tahun 42 M, enam biji telur turun dari syurga dengan pesanan bahawa mereka akan menjadi raja. Enam orang budak lelaki dilahirkan, dan dalam masa 12 hari mereka menjadi dewasa. Salah satunya, bernama Suro, menjadi raja Geumgwan Gaya, dan lima yang lain mengasaskan lima Gaya yang lain, iaitu Daegaya, Seongsan Gaya, Ara Gaya, Goryeong Gaya, dan Sogaya.
Tatanegara Gaya berkembang daripada struktur politik utama dua belas buah suku konfederasi Byeonhan kuno, salah satu konfederasi Samhan. Ketua-ketua yang tersusun secara kasar dibentuk menjadi enam kumpulan Gaya, yang berpusat di Geumgwan Gaya. Atas dasar sumber arkeologi dan catatan bertulis yang terhad, para sarjana seperti Sin telah mengenal pasti bahawa akhir abad ke-3 sebagai masa peralihan dari Byeonhan ke Gaya, dengan peningkatan aktiviti ketenteraan dan mengubah adat penguburan. Sin selanjutnya berpendapat bahawa ini dikaitkan dengan penggantian elit sebelumnya di beberapa kerajaan (termasuk Daegaya) oleh unsur-unsur dari kerajaan Buyeo, yang membawa ideologi dan gaya pemerintahan yang lebih ketenteraan.
Konfederasi Gaya hancur di bawah tekanan dari Goguryeo antara tahun 391 dan 412 M, walaupun pemerintahan Gaya terakhir tetap merdeka sehingga mereka ditakluki oleh Silla pada tahun 562, sebagai hukuman kerana menolong Baekje dalam perang melawan Silla.
ISO 9001
thumb|Persijilan ISO 9001 pemborong ikan di [[Tsukiji, Jepun]] ISO 9001 merupakan piawaian antarabangsa di bidang sistem pengurusan mutu. Suatu lembaga/pertubuhan yang telah mendapatkan pentauliahan (pengakuan dari pihak lain yang bebas) ISO tersebut, dapat dikatakan telah memenuhi persyaratan antarabangsa dalam hal pengurusan penjaminan mutu produk/perkhidmatan yang dihasilkannya. Seperti piawaian ISO lain, piawaian ini perlu diperbaharui secara berkala.
Senarai episod I Can See Your Voice Malaysia
I Can See Your Voice Malaysia ialah rancangan permainan muzik misteri televisyen Malaysia berdasarkan rancangan realiti Korea Selatan dengan tajuk yang sama. Ia menampilkan sekumpulan "penyanyi misteri", dengan objektif artis jemputan ialah untuk menyingkirkan bakal penyamar, dibantu oleh petunjuk dan panelis selebriti; dan permainan berakhir dengan duet antara penyanyi misteri yang terakhir dan salah seorang artis jemputan.
Tanda tinggi
Tanda Tinggi merupakan kaedah bagi menunjukkan titik dan tempat ketinggian sesuatu tempat dalam peta topografi.
Senarai episod I Can See Your Voice Malaysia
Secara keseluruhan, sebanyak 73 episod telah disiarkan, dengan musim keenam yang akan datang, dijadualkan untuk tayangan pada taun 2023. Ia disiarkan di dua rangkaian TV berbeza — NTV7 (dari 4 Ogos 2018 sehingga 27 Oktober 2018) dan TV3 (dari 23 Jun 2019  sehingga 24 Julai 2022).
29 Februari
Oleh sebab itu, hari lompat tidak semestinya jatuh pada hari Ahad. Sebagai contoh, sekiranya 29 Februari jatuh pada hari Ahad, anda boleh menjangka bahawa ia juga akan jatuh pada hari Ahad sekali lagi selepas 28 tahun. Akan tetapi sekiranya adanya tahun abad dalam tempoh 28 tahun tersebut, pola ini akan diganggu.
Kalendar Gregori mengulang diri setiap 400 tahun, dan terdapatnya 97 hari lompat dalam tempoh tersebut. Oleh sebab 400 mempunyai baki apabila dibahagikan dengan 97, hari lompat tidak boleh jatuh pada hari yang sama dengan sama rata.
Hari lompat jatuh 13 kali pada hari Ahad dalam tempoh 400 tahun kini, dan oleh sebab itu, terdapat hari lompat pada hari Ahad setiap 30.8 tahun. Sebaliknya, hari lompat jatuh pada hari Isnin 15 kali dan merupakan kira-kira sekali setiap 26.7 tahun.
Peristiwa
thumb|140px|Kalendar Sweden Februari 1712 thumb|130px|Desmond Tutu
1 Mac
Peristiwa
thumb|140px|Mata air panas di Yellowstone thumb|140px|Castle Bravo
Pejabat Pengarah Tanah dan Galian Wilayah Persekutuan
Pejabat Pengarah Tanah dan Galian Wilayah Persekutuan (Tulisan Jawi: ڤجابت ڤڠاره تانه دان ڬلين ولايه ڤرسكوتوان) yang asalnya dikenali sebagai Pejabat Pengarah Tanah dan Galian Persekutuan Kuala Lumpur (PPTGWPKL) mengambil alih tanggungjawab sepenuhnya pentadbiran tanah Wilayah Persekutuan pada tahun 1975 apabila Wilayah Persekutuan Kuala Lumpur ditubuhkan pada 1 Februari 1974. Ia berkuat kuasa di bawah Akta Perlembagaan (Pindaan) (No. 2) tahun 1973 (Akta A206). Berikutan itu, segala urusan pentadbiran tanah yang dahulunya terletak di bawah bidang kuasa Kerajaan Negeri Selangor telah diambil alih oleh Kerajaan Persekutuan. Kanun Tanah Negara telah diubahsuai bagi membolehkannya digunakan di Wilayah Persekutuan Kuala Lumpur. Satu kaedah tanah yang dikenali dengan nama Kaedah-Kaedah Tanah Wilayah Persekutuan 1975 kemudiannya telah digubal. Ia telah diwartakan melalui Warta Kerajaan P.U. (A) 98 bertarikh 17 April 1975.
Semasa penubuhannya, Pejabat ini diletakkan di bawah bidang kuasa Kementerian Wilayah Persekutuan sehinggalah pada bulan Mei 1987. Sejak dari itu sehinggalah 31 Disember 2006, PPTG WPKL berada di bawah Jabatan Perdana Menteri. Apabila Kementerian Wilayah Persekutuan diwujudkan semula, Pejabat ini diletakkan di bawah Kementerian tersebut bermula tahun 2007. Wilayah Persekutuan Kuala Lumpur meliputi kawasan seluas 40,593.14 hektar dan dibahagikan kepada 8 mukim iaitu Mukim Batu, Mukim Setapak, Mukim Hulu Klang, dan Mukim Kuala Lumpur yang terletak di sebelah utara Wilayah Persekutuan Kuala Lumpur. Di sebelah selatan pula, terletak Mukim Ampang, Mukim Cheras dan Mukim Petaling. Terdapat juga dua buah bandar iaitu Bandar Kuala Lumpur dan Bandar Petaling dan beberapa buah pekan di Wilayah Persekutuan Kuala Lumpur. Persempadanan kawasan bandar, pekan dan mukim masih tidak diubah walaupun pentadbiran tanah diasingkan. Namun persempadanan bagi Bandar Kuala Lumpur telah diperluaskan pada tahun 1999. Sementara itu, Pejabat Tanah dan Galian Wilayah Persekutuan Labuan juga diletakkan di bawah pentadbiran PPTGWPKL. Ini berikutan penubuhan Wilayah Persekutuan Labuan pada 16 April 1984 menurut Akta Perlembagaan (Pindaan) (No. 2 ) tahun 1984 (Akta A585). Ordinan Tanah Sabah dan Kaedah-Kaedah Tanah Sabah telah diubahsuai bagi membolehkannya terus digunakan di Wilayah Persekutuan Labuan. Keluasan Wilayah Persekutuan Labuan ialah 8,935 hektar dan mempunyai beberapa pulau antaranya Pulau Labuan, Pulau Daat, Pulau Burong, Pulau Keraman, Pulau Rusukan Besar dan Pulau Rusukan Kecil. Berhubung dengan Pejabat Tanah dan Galian Wilayah Persekutuan Putrajaya pula, ia ditubuhkan pada 24 Ogos 2001 berdasarkan kelulusan YAB Perdana Menteri selaku Menteri yang bertanggungjawab bagi tanah di Wilayah Persekutuan Putrajaya. Ini berikutan pembentukan Wilayah Persekutuan Putrajaya pada 1 Februari 2001 melalui Akta Perlembagaan (Pindaan) 2001 (Akta A1095). Kanun Tanah Negara telah diubahsuai untuk membolehkannya digunakan di Wilayah Persekutuan Putrajaya. Satu kaedah tanah iaitu Kaedah-Kaedah Tanah Wilayah Persekutuan Putrajaya telah digubal pada 2001 dan diwartakan melalui P.U. (A) 76 bertarikh 28 Februari 2002. Asalnya pentadbiran tanah dijalankan oleh Bahagian Pentadbiran Tanah Perbadanan Putrajaya selaku Pentadbir Tanah Daerah Putrajaya, Selangor. Daerah Putrajaya, Selangor seluas 4,390 hektar telah diperluaskan kepada 4,931 hektar menjadi Wilayah Persekutuan Putrajaya. Keseluruhannya telah diwartakan sebagai kawasan Bandar pada tahun 2003.
Pada peringkat awal penubuhannya, Pejabat Tanah dan Galian Wilayah Persekutuan Putrajaya diletakkan di bawah pentadbiran Bahagian Kemajuan Wilayah Persekutuan dan Perancangan Lembah Klang (BKWPPLK), Jabatan Perdana Menteri. Apabila BKWPPLK membentuk Kementerian Wilayah Persekutuan pada tahun 2004, Pejabat ini dikekalkan di bawah Jabatan Perdana Menteri. Pada tahun 2007, Pejabat ini diletakkan semula di bawah Kementerian Wilayah Persekutuan. Hasil penstrukturan semula pentadbiran tanah di Wilayah Persekutuan yang berkuat kuasa pada 27 November 2008, Pejabat ini diserapkan di bawah satu organisasi Pejabat Pengarah Tanah dan Galian Wilayah Persekutuan. Mulai 1 Julai 2013, Pejabat ini diserap semula di bawah organisasi Wilayah Persekutuan (Jabatan Perdana Menteri).
Drop The Beat
Cabaran
Drop The Beat dibahagikan kepada tiga pusingan iaitu pusingan kelayakan, pusingan separuh akhir dan pusingan akhir. Menerusi pusingan kelayakan, hanya enam pemenang akan dipilih ke peringkat separuh akhir. Namun contender yang tidak berjaya melepasi pusingan kelayakan, masih berpeluang untuk ke separuh akhir menerusi pusingan Second Chance. Di pusingan separuh akhir, hanya lapancontender akan bertanding untuk merebut empat tempat di pusingan akhir di mana hadiah wang tunai sebanyak RM 50,000 berserta trofi dijadikan taruhan.
Naib Juara juga tidak akan pulang dengan tangan kosong kerana akan menerima wang tunai berjumlah RM10,000 manakala tempat ketiga dan keempat masing-masing akan membawa pulang hadiah wang tunai RM5,000 dan RM3,000.
Menerusi pusingan kelayakan (Episod 1 – Episod 6), empat contender akan diberikan dua cabaran iaituLip Sync Mengikut Tema dan Lip Sync Spontan. Mereka juga akan bersaing dalam pusingan Game di mana beberapa cabaran akan diberikan dalam pusingan ini antaranya Humming Challenge, Bisik-Bisik, Lirik Dalam lagu, Translate Lagu ini, Go-Stan lagu, Certeka dan banyak lagi. Satu peserta yang mendapat markah tertinggi daripada juri akan mara ke pusingan separuh akhir.
Pusingan Second Chance pula bakal menyaksikan contender yang tidak berjaya di pusingan kelayakan diberikan peluang kedua untuk beraksi bagi merebut dua tempat ke peringkat separuh akhir.
Pada pusingan separuh akhir (Episod 8 dan 9), empat contender akan bersaing pada setiap episod dan perlu melalui tiga cabaran iaitu Lip Sync Mengikut Tema, Sudden Death dan Lip Sync Spontan.
Pentas Akhir Drop The Beat pula akan menyaksikan empat contender membuat persembahan menerusi Lip Sync Mengikut Tema (Duet) di mana contender dibenarkan membawa rakan selebriti ke pentas untuk membantu persembahan mereka dan menerusi pusingan ''Lip Sync Solo. Contender'' juga akan diberikan peluang untuk mendapatkan markah tambahan dalam pusingan Game.
Penonton pastinya akan terhibur dengan aksi bersahaja selebriti-selebriti kesayangan mereka membawakan tema-tema yang dipersembahkan dalam Drop The Beat. Antara tema yang akan dipersembahkan ialah Kpop, Era Hitam Putih, Rock, Music Icon, Dance Dance Dance, Wayang Lebih, Hip Hop, Bollywood, dan Irama Malaysia.
Ilkhanat
Hulagu
250px|thumb|left|[[Hulagu Khan ialah cucu Genghis Khan dan juga pengasas kerajaan Ilkhanat]]
Pengasas wangsa Ilkhanat ialah Hulagu Khan, cucu Genghis Khan. Ketika beliau mengambil alih tampuk pemerintahan Parsi daripada Baiju pada tahun 1255 atau 1256, beliau telah pun memerintah kerajaan-kerajaan Islam di sebelah barat Timur Tengah. Kemaraan beliau ketika itu terhenti di Palestin. Di sana, beliau berhadapan dengan tentera Mamluk dari Mesir.
Pada tahun 1243, tentera Mongol berjaya menawan Anatolia daripada Turki Seljuk. Kesultanan Rom Turki Seljuk pula menjadi negeri naungan kerajaan Mongol Ilkhanat. Pendudukan tentera Mongol ini menyebabkan suku Turkmen melarikan diri ke barat untuk menghindari etnik Mongol. Maka, pelarian melahirkan empayar Turki Uthmaniyah. Hulagu Khan kemudiannya kembali ke bumi Parsi dan mendirikan dinasti beliau.
Ilkhanat Awal
Maksud Ilkhan ialah "subordinat Khan" dan merujuk kepada perbezaannya dengan Khagan Mongke, pemerintah Empayar Mongolia. Maka raja-raja Ilkhanat berdaulat sepenuhnya di empayar mereka dan tidak diperintah oleh Khagan. Keturunan Hulagu meneruskan pemerintahan mereka di Parsi selama lapan puluh tahun. Pegangan agama pula bermula dengan agama-agama dukun, diikuti dengan Buddha dan akhirnya Islam. Namun begitu, Ilkahanat tetap bermusuhan dengan kerajaan Mamluk yang telah berjaya mengalahkan tentera Mongol dan tentera salib. Tentera Ilkhanat pula tidak pernah berjaya menawan jajahan-jajahan Mamluk menyebabkan Ilkhanat terpaksa melupakan niat mereka untuk menawan Syria dan kubu kuat mereka di Kesultanan Rom dan kerajaan Armenia di Cilicia. Kegagalan mereka adalah kerana pertempuran mereka dengan Chagatai Khanat di Mughulistan dan Angkatan Kencana di Kaukasus dan Mawaraun Nahar atau Fararud (sekitar Uzbekistan). Walaupun di bawah pemerintahan Hulagu Khan, Ilkhanat tetap bertempur dengan tentera Mongolia di Rusia.
Pemelukan Islam
ketika era Hulagu Khan, kerajaan Ilkhanat ialah sebuah kerajaan Buddha Tibet yang majoriti penduduknya beragama Islam. Hasil usaha Rashiddin, wazir Ilkhanat ketika itu, raja Ilkhanat, Ghazan Khan, memeluk Islam dan memakai nama Mahmud Ghazan. Islam sekali lagi naik di Parsi.
Perpecahan
Selepas kewafatan Abu Said pada tahun 1335, empayar Ilkhanat mula berpecah belah dengan pantasnya dan akhirnya membentuk negeri-negeri kecil yang bersaing sesama mereka, terutamanya negeri Jalayiriyah. Namun begitu, tinggalan tentera Mongol di bawah pimpinan Timurlang yang berbangsa Turki, menyatukan bekas jajahan Ilkhanat ini dan membentuk Wangsa Timuriyah.
Raja-Raja Wangsa Ilkhanat
Perpecahan: bekas jajahan Ilkhanat kemudiannya mencalonkan beberapa individu yang didakwa sebagai pewaris Ilkhanat.
Dakwaan dari Khorasan:
Panama Papers
Orang yang disenaraikan
Beberapa pemimpin negara disebutkan dalam Panama Papers, termasuk Presiden Argentina Mauricio Macri, Khalifa bin Zayed Al Nahyan dari Emiriah Arab Bersatu, Petro Poroshenko dari Ukraina, Raja Salman dari Arab Saudi, dan Perdana Menteri Iceland Sigmundur Davíð Gunnlaugsson. Selain itu, ada pula mantan Perdana Menteri Georgia (Bidzina Ivanishvili), Iraq (Ayad Allawi), Jordania (Ali Abu al-Ragheb), Qatar (Hamad bin Jassim bin Jaber Al Thani), dan Ukraina (Pavlo Lazarenko), serta mantan Presiden Sudan Ahmed al-Mirghani dan Emir Qatar Hamad bin Khalifa Al Thani.
Presiden Ukraina Petro Poroshenko berjanji kepada masyarakat bahawa beliau akan menjual syarikat manisannya, Roshen, saat mencalonkan diri tahun 2014. Bocoran dokumen justru menunjukkan bahawa beliau malah mendirikan syarikat holding luar negeri untuk memindahkan bisnisnya ke Kepulauan Virgin United Kingdom. Atas tindakan tersebut, beliau mampu menghindari cukai di Ukraina senilai jutaan dolar Amerika Syarikat.
Pejabat pemerintahan beserta kerabat dekat dan teman dekat berbagai kepala pemerintahan dari kurang lebih 40 negara juga tercantum, termasuk penjawat pemerintah Aljazair, Angola, Argentina, Azerbaijan, Botswana, Brasil, Chile, China, Republik Demokratik Congo, Republik Congo, Ecuador, Perancis, Ghana, Guinea, Honduras, Hungaria, Iceland, India, Israel, Itali, Pantai Gading, Kazakhstan, Kemboja, Kenya, Malaysia, Maghribi, Malta, Mesir, Mexico, Nigeria, Pakistan, Panama, Peru, Poland, Rusia, Rwanda, Arab Saudi, Senegal, Afrika Selatan, Sepanyol, Syria, Taiwan, United Kingdom, Yunani, Venezueladan Zambia. Meski awalnya dinyatakan bahawa Panama Papers tidak mencantumkan warga negara Amerika Syarikat, pernyataan tersebut terbukti salah.
Nama Vladimir Putin "tidak muncul di catatan manapun" menurut The Guardian, tetapi surat khabar ini menerbitkan artikel utama tentang tiga teman Putin yang namanya tercantum. The Guardian menulis bahawa keberhasilan bisnis teman-teman Putin "tidak mungkin terjadi tanpa arahan dari Putin sendiri". Misalnya, surat khabar ini mengutip Sergei Roldugin yang disebut-sebut sebagai "sahabat baik" Putin - Rodulgin adalah pemain selo konsert dan sudah mengaku bukan pebisnis; akan tetapi, Rodulgin "memegang serangkaian aset bernilai sedikitnya $100 juta, bahkan lebih."
thumb|Perdana Menteri Iceland Sigmundur Davíð Gunnlaugsson Data ini juga menunjukakn bagaimana Perdana Menteri Iceland Sigmundur Davíð Gunnlaugsson memiliki aset rahasia di bank-bank gagal Iceland yang disembunyikan di balik syarikat luar negeri. Bocoran dokumen menyebutkan bahawa beliau bersama istrinya membeli syarikat luar negeri Wintris Inc. pada tahun 2007. ICIJ menyatakan bahawa mereka membelinya "dari Mossack Fonseca lewat cabang Landsbanki di Luxembourg, satu dari tiga bank terbesar di Iceland". Beliau tidak mencantumkan aset tersebut dalam pernyataan kekayaannya saat terpilih sebagai anggota parlemen tahun 2009. Delapan bulan kemudian, beliau menjual 50% sahamnya di Wintris kepada istrinya dengan seharga $1. Gunnlaugsson dituntut mengundurkan diri, namun beliau mengumumkan lewat siaran langsung bahawa beliau tidak akan mundur kerana pengungkapan Panama Papers. Beliau menyebut Panama Papers "bukan hal baru". Gunnlaugsson mengaku tidak melanggar undang-undang apapun, dan istrinya tidak diuntungkan oleh keputusannya.
Tokoh terkenal yang berhubungan dengan badan sepak bola dunia, FIFA, adalah mantan Presiden CONMEBOL Eugenio Figueredo, mantan Presiden UEFA Michel Platini, mantan Setiausaha Jenderal FIFA Jérôme Valcke, dan mantan pemain sepak bola Argentina Lionel Messi. Pemeran India Amitabh Bachchan dan Aishwarya Rai Bachchan juga tercantum dalam Panama Papers menurut The Indian Express.
Syarikat yang diuruskan
Mossack Fonseca mengelola banyak syarikat selama bertahun-tahun. Jumlah syarikat aktif yang dikelola mencapai puncaknya, 80.000 buah syarikat, pada tahun 2009. Lebih dari 210.000 buah syarikat di 21 negara muncul di Panama Papers. Lebih dari separuhnya didirikan di Kepulauan Virgin United Kingdom dan sisanya di Panama, Bahama, Seychelles, Niue, dan Samoa. Selama sekian tahun, Mossack Fonseca menangani klien di lebih dari 100 buah negara; sebahagian besar syarikat diuruskan berasal dari Hong Kong, Switzerland, United Kingdom, Luxembourg, Panama dan Cyprus. Mossack Fonseca bekerja sama dengan lebih dari 14,000 buah bank, badan undang-undang, notaris, dan pihak lainnya untuk mendirikan syarikat, yayasan dan dana sesuai kehendak dipesan klien. Lebih dari 500 buah bank mendaftarkan hampir 15,600 buah syarikat cangkerang bersama Mossack Fonseca. HSBC dan rakan-rakannya mendirikan lebih dari 2.300 buah syarikat cangkerang. Dexia (Luxembourg), J. Safra Sarasin (Luxembourg), Credit Suisse (Kepulauan Channel), dan UBS (Switzerland) masing-masing mengajukan pendirian kurang lebih 500 buah syarikat cangkerang untuk kliennya, sedangkan Nordea (Luxembourg) mengajukan pendirian 400 buah syarikat.
Pembocoran maklumat
Lebih dari satu tahun sebelum dokumen Panama dibocorkan, surat khabar Jerman Süddeutsche Zeitung menerima dokumen terkait Mossack Fonseca dari satu sumber anonim. Harian ini mulai menerima material dalam jumlah besar; dalam kurun satu tahun, mereka memperoleh data berukuran 2.6 terabit berisi dokumen Mossack Fonseca tentang 214,488 buah syarikat luar negeri milik pejabat pemerintahan. Bocoran ini terdiri dari 11.5 juta dokumen yang dibuat antara tahun 1970-an dan akhir 2015 oleh Mossack Fonseca.
Para wartawan berkomunikasi dengan sumber lewat saluran terenkripsi kerana beliau ingin identitasnya tidak diketahui: "Ada dua syarat. Nyawa saya terancam. Perbualan kita harus disulitkan. Kita tidak boleh bertemu sama sekali." Wartawan Süddeutsche Zeitung Bastian Obermayer menyatakan bahawa sumbernya memutuskan untuk membocorkan dokumen tersebut kerana beliau menganggap Mossack Fonseca bertindak secara tidak beretika. Menurutnya, "sumber mengira bahawa penjawat undang-undang di Panama ini membahayakan dunia, dan sumber ingin mengakhirinya. Itu salah satu motivasinya."
International Consortium of Investigative Journalists memimpin penelitian dan peninjauan dokumen. Mereka mengerahkan wartawan dan staf The Guardian, BBC England, Le Monde, SonntagsZeitung, Falter, dan La Nación serta stesen TV Jerman Norddeutscher Rundfunk dan Suddeutscher Rundfunk dan stesen TV Austria ORF. Tim wartawan awalnya bertemu di Munich, Lillehammer, London, dan Washington, D.C., untuk menyusun penelitian mereka. Datanya kemudian disebarkan dan dianalisis oleh kurang lebih 400 wartawan di 107 organisasi media di lebih dari 80 buah negara. Setelah lebih dari satu tahun, laporan berita pertama berdasarkan dokumen ini beserta 149 buah fail dokumennya diterbitkan tanggal 3 April 2016. Daftar lengkap syarikat yang terlibat akan dirilis pada awal Mei 2016.
Ukuran dokumen yang dibocorkan ini mengalahkan Wikileaks Cablegate (1,7 GB), Offshore Leaks (260 GB), Lux Leaks (4 GB), dan Swiss Leaks (3,3 GB). Data bocoran ini terdiri dari surat elektronik, fail PDF, foto, dan berkas pangkalan data internal Mossack Fonseca. Semua data diterbitkan mulai tahun 1970-an sampai musim semi 2016. Panama Papers mencantumkan nama 214,000 buah syarikat. Terdapat folder untuk setiap syarikat cangkerang (shell company) yang berisi surel, kontrak, transkrip, dan dokumen pindaian. Bocoran ini terdiri dari 4,804,618 sur-el, 3,047,306 fail format pangkalan data, 2,154,264 buah PDF, 1,117,026 buah foto, 320,166 fail teks, dan 2,242 fail berformat lain.
Semua data ini harus diindeks secara rapi. Pengindeksan dilakukan menggunakan suatu perisian berbayar bernama Nuix yang juga dipakai oleh para penyelidik internasional. Dokumen menjalani proses OCR oleh komputer berkecepatan tinggi agar datanya dapat dibaca dan dicari secara digital. Daftar tokoh penting diperiksa ulang dengan dokumen yang diproses tadi. Tahap selanjutnya adalah menghubungkan tokoh, peran, arus wang, dan keabsahan strukturnya.
Tanggapan Mossack Fonseca
Menjawab pertanyaan The Miami Herald dan ICIJ, Mossack Fonseca merilis pernyataan akhbar sebanyak 2,900 patah kata. Intinya, Mossack Fonseca mengakui adanya rejim undang-undang dan kepatuhan di seluruh dunia yang membatasi kemampuan individu untuk memanfaatkan syarikat luar negeri sebagai sarana menghindari cukai dan merahsiakan identiti. Mossack Fonseca secara spesifik mengutip protokol FATF (bagi syarikat dan lembaga keuangan di sebagian besar negara di dunia) yang mewajibkan identitas pemilik sejati semua syarikat (termasuk syarikat luar negeri) sebelum membuka rekening dan melakukan transaksi bisnis.
Pada tanggal 4 April 2016, Mossack Fonseca mengeluarkan pernyataan berikut: "Masyarakat tidak begitu paham dengan industri kami. Sayangnya, rentetan artikel berita seperti ini hanya akan membuat masyarakat bingung. Kenyataannya seperti ini: meski kami menjadi korban pencurian data, tak satupun dokumen yang diperoleh secara ilegal ini menunjukkan bahawa tindakan kami ilegal, dan kenyataan ini sesuai dengan reputasi global yang telah kami bangun selama 40 tahun terakhir di Panama. Tidak ada orang yang bersedia barangnya dicuri, dan kami berusaha sebisa mungkin agar pihak yang melakukannya dihukum seadil-adilnya. Sementara itu, kami akan tetap melayani para klien kami dan membantu masyarakat di lingkungan penjawat cabang kami di seluruh dunia seperti biasa." Pendiri Mossack Fonseca, Ramón Fonseca Mora, mengatakan kepada CNN bahawa informasi yang diterbitkan penuh kesalahan dan pihak yang dikutip ICIJ "bukan dan tidak pernah menjadi klien Mossack Fonseca." Firma ini merilis tanggapan yang lebih panjang kepada ICIJ.
Dampak
Gerard Ryle, direktur International Consortium of Investigative Journalists, mengatakan bahawa bocoran ini adalah "kejutan terbesar bagi industri ekonomi bawah tanah kerana jumlah dokumen yang dibocorkan sangat banyak." Edward Snowden, peniris maklumat terkenal mengenai pengintipan Pemerintah Amerika Syarikat ke atas rakyatnya menjuluki penemuan ini sebagai "bocoran terbesar dalam sejarah jurnalisme data".
Dana Moneter Internasional memperkirakan pada Juli 2015 bahawa perubahan laba oleh syarikat multinasional merugikan negara-negara berkembang sebesar $213 miliar (UGX710 triliun) per tahun, hampir 2% pendapatan nasional mereka.
Ramon Fonseca mengatakan bahawa bocoran ini bukan "kerjaan orang dalam" dan peladen (server) syarikat ini diretas dari luar negeri. Mossack Fonseca telah mengajukan keluhan kepada jaksa umum Panama.
Australia
Australian Tax Office langsung mengumumkan akan menyiasat seramai 800 orang warga pembayar cukai Australia yang menjadi klien Mossack Fonseca. Mereka juga menyatakan bahawa beberapa kasus dapat dilimpahkan ke Serious Financial Crime Task Force.
New Zealand
Departemen Pendapatan Dalam Negeri Selandia Baru mengatakan bahawa mereka berusaha mendapatkan informasi tentang warga pembayar cukai di negara itu yang menjadi klien Mossack Fonseca.
United Kingdom
Jennie Granger, jurucakap badan percukaian Britain, HM Revenue and Customs (HMRC), mengatakan bahawa organisasinya sudah menerima "banyak sekali informasi tentang syarikat luar negeri, termasuk di Panama, dari berbagai sumber yang saat ini sedang menjalani penyelidikan intensif". Beliau juga mengatakan bahawa ICIJ sudah diminta untuk merilis semua datanya kepada HMRC.
Indonesia
Terdapat 803 nama pemegang saham, 10 buah syarikat, 28 buah syarikat yang diciptakan, dan 58 nama pihak terkait yang disebutkan dalam dokumen Panama Papers. Beberapa nama pengusaha yang disebut dalam dokumen tersebut antara lain pengusaha minyak, Riza Chalid, pengusaha Sandiaga Uno, hingga buronan Kejaksaan Agung, Djoko S. Tjandra. Menyikapi beredarnya nama-nama pengusaha tersebut, Menteri Perencanaan Pembangunan Nasional atau Kepala Badan Perencanaan Pembangunan Nasional, Sofyan Djalil mengatakan, jika ada yang menghindari cukai, maka negara akan mengejar pajaknya.
Guerting
ialah komun di jabatan Moselle di timur-laut Perancis.
Vennes
Vennes ialah komun di jabatan Doubs di Franche-Comté di timur Perancis.
Girisekar
Girisekar merupakan sebuah desa yang terletak dalam (daerah) kecamatan Panggang, Kabupaten Gunung Kidul, Provinsi DI Yogyakarta, Indonesia.
Biederitz
merupakan sebuah kawasan perbandaran terletak di daerah Jerichower Land, Saxony-Anhalt, Jerman.
Girisekar
Poskod
Poskod yang digunakan di Girisekar adalah 55872. Terdapat 6 buah desa di dalam daerah kecamatan Panggang.
Bashqurtaran
Bashqurtaran merupakan sebuah kawasan yang terletak di Iran.
Ribut Tropika Greg
Ribut Tropika Greg (kod JTWC: 43W) merupakan siklon tropika terakhir yang terbentuk dalam musim taufan Lautan Pasifik bagi tahun 1996. Dikesan mula terbentuk daripada lekukan tropika di Laut China Selatan pada 24 Disember 2.00 petang (waktu Malaysia), ribut ini membadai Sabah pada 26 Disember, dengan korban 238 nyawa, manakala 102 orang lagi dilaporkan hilang. Ribut ini juga mengakibatkan kemusnahan harta yang besar di negeri Sabah. Ribut telah melenyap pada 28 Disember di Laut Sulawesi. Bencana ini merupakan antara bencana yang terburuk dalam sejarah negara.
Sejarah ribut
Suatu kelompok awan terbentuk pada malam 20 Disember di Laut China Selatan, di tengah-tengah Vietnam dan berdekatan dengan kawasan laut di barat laut Sabah. Lekukan tropika ini dilaporkan oleh JWTC dalam Nasihat Penting Cuaca Tropika pada 21 Disember jam 2.00 petang waktu Malaysia. Pada 23 Disember, lekukan cuaca ini terus berkembang dengan proses perolakan yang berterusan.
Pada 24 Disember jam 12.00 tengah hari, JTWC telah mengeluarkan Amaran Pembentukan Siklon Tropika apabila imej satelit tampak dan gelombang mikro menandakan susunan perolakan sistem ini bertambah padu. Sistem cuaca ini diberikan status sebagai suatu lekukan tropika oleh JTWC pada 24 Disember jam 2.00 petang.
Jabatan Kaji Cuaca Malaysia pada 25 Disember jam 1.00 pagi mengeluarkan amaran hujan lebat dan angin kencang yang dijangkakan memberi kesan terhadap Labuan dan barat Sabah selama 24 jam.
Setelah itu, ribut memasuki Laut Sulu, dan agensi JTWC mula menurunkan status ribut itu menjadi lekukan tropika pada koordinat 6.05°N, 118.8°W pada 26 Disember, jam 2.00 petang. Angin selaju 40 knot (75 km/j) direkodkan. Kelajuan angin bagi lekukan tropika ini kian lemah apabila merentasi perairan Laut Sulu dan memasuki kawasan Laut Sulawesi. Amaran cuaca terakhir dikeluarkan oleh JWTC pada 27 Disember jam 2.00 petang apabila struktur perolakan dalam ribut ini mula merosot. Akhirnya pada 28 Disember, jam 2.00 petang, sistem cuaca itu kali terakhir dikesan pada koordinat 3.1°N, 131.2°W, dengan kelajuan angin kira-kira 20 knot (37 km/j), sebelum dikesan telah lenyap di kawasan timur Laut Sulawesi.
Gongoret
Gongoret merupakan sebuah kawasan komun yang terletak di dalam negara Guinea.
Ribut Tropika Greg
Sejarah ribut
Dalam analisis terkemudian JWTC terhadap cerapan data satelit, agensi ini mendapati bahawa Lekukan Tropika 43W berkembang menjadi Ribut Tropika Greg pada 24 Disember jam 8.00 malam. Hal ini demikian kerana imej gelombang mikro daripada satelit Defense Meteorological Satellite Program (DMSP) pada 24 Disember jam 10.52 malam menunjukkan jalur perolakan padu yang tersusun mengiringi pusat peredaran aras rendah.
Sumber semula jadi
Lihat juga
Rohstoff
Vercel-Villedieu-le-Camp
Vercel-Villedieu-le-Camp ialah komun di jabatan Doubs di Franche-Comté di timur Perancis.
Ribut Tropika Greg
Fenomena luar biasa
Siklon tropika amat-amat jarang melanda Malaysia. Sebarang sistem siklon tropika di Laut China Selatan akan lazimnya bergerak menghala kawasan Indochina. Selain itu juga, pergerakan ribut ini dari 8°N, 110°W ke 3°N, 126°W yang berterusan juga sungguh luar biasa. Dalam pertimbangan JWTC, pengaruh putaran Taufan Fern yang besar, yang berada di timur Filipina, mempengaruhi pergerakan ribut ini JTWC mengandaikan tindakbalas monsun timur laut menghalang pergerakan ribut ke arah barat serta angin baratan yang kuat di kawasan selatan ribut menyebabkan pergerakan yang sedemikian.
Tindakan
Pada 26 Disember jam 5.30 pagi, apabila polis menerima laporan mengenai ribut ini dan menjumpai korban pertama, operasi mencari dan menyelamat dengan kekuatan kira-kira 300 orang daripada pelbagai badan dilancarkan. Mereka termasuklah 24 orang ahli SMART dengan dilengkapi anjing pengesan, pasukan Rejimen Askar Melayu Diraja, dan Tentera Udara Diraja Malaysia.
Ketua Menteri Sabah pada waktu itu, Datuk Yong Teck Lee menggerakkan Jawatankuasa Bencana Alam Negeri. Manakala tindakan yang serupa bagi peringkat daerah di pantai barat diarahkan oleh Setiausaha Kerajaan Negeri, Datuk Datu Khalil Datu Jamalul.
Badan swasta juga menyalurkan bantuan, seperti Sabah Air yang menyumbangkan empat buah helikopter untuk operasi mencari dan menyelamat, manakala TV3 turut membantu dalam menyumbang dana tabung bantuan.
Manakala badan sukarelawan seperti Persatuan Bulan Sabit Merah Malaysia (PBSM) Keningau dan Kota Kinabalu memberi seliaan kepada tiga buah pusat pemindahan mangsa yang menempatkan sejumlah 1900 orang mangsa di Keningau, selain daripada menyedia dan menghantar bantuan makanan.
Pada pagi 27 Disember, pasukan SMART dikerahkan ke Keningau bersama-sama 25 orang anggota polis tugas am, 60 anggota Pasukan Polis Hutan, 10 Pengakap Sempadan dan 109 anggota Tentera Darat Diraja Malaysia.
Pada 30 Disember, kerajaan negeri Sabah dijadualkan untuk memulakan kerja-kerja pemulihan di sebelas daerah yang mengalami kesan akibat ribut ini.
Bantuan antarabangsa juga diterima dengan Indonesia menghantarkan barang-barang bantuan. Manakala Jepun menyumbangkan geran wang bilateral sebanyak $AS100,000 dan barangan bantuan sejumlah $AS170,190 (nilai 1996). Negara lain yang turut memberikan bantuan termasuklah Korea Selatan, Brunei, New Zealand, Filipina, Thailand, dan Amerika Syarikat.
Pengumuman penghentian gerakan mencari dan menyelamat mangsa dibuat oleh Pembantu Menteri Perkhidmatan Sosial Sabah, Datuk Markus Majihi pada 17 Januari 1997 walaupun 102 orang mangsa yang dilaporkan hilang masih tidak ditemui. Ahli Jawatankuasa Bencana Alam Negara, Datuk Mohamed bin Rahmat yang juga Menteri Penerangan Malaysia pula mengumumkan bahawa pengiraan mangsa hilang akan dilancarkan pada 23 Januari 1997. Proses ini dilaksanakan oleh Pejabat Daerah Keningau dengan kerjasama polis dan tentera. Dalam masa yang sama, beliau menggesa supaya ketua masyarakat Indonesia dan Filipina turut bekerjasama dalam proses ini.
Tabung bantuan juga dibuka oleh kerajaan negeri sehingga 28 Februari 1997. Sumbangan yang diterima selain daripada wang termasuklah bekalan makanan, pakaian dan alat permainan kanak-kanak.
Pada 5 April 1997, akhbar Sabah Daily Express melaporkan jumlah sumbangan yang didermakan kepada Tabung Bantuan Bencana Ribut Tropika Greg sebanyak RM 6.2 juta termasuklah bantuan antarabangsa. Manakala peruntukan kerajaan negeri Sabah pula ialah sebanyak RM 9 juta.
Impak
Akibat ribut ini, kerajaan negeri Sabah mengalami kerugian dianggarkan melebihi RM 130 juta. . Banyak prasarana mengalami kemusnahan, sama ada bumbung bangunan dipuput angin atau terus ranap dihempap pokok atau tiang elektrik. Mangsa ribut juga dipindahkan ke pusat-pusat pemindahan yang ditetapkan. Pada 28 Disember, amaran ancaman wabak taun dikeluarkan terhadap tujuh buah daerah.
Di Kota Kinabalu, Tenom dan Sandakan sahaja, kerosakan jalan dan jambatan mencecah RM 21 juta, manakala kos untuk pembaikan dermaga dan pelabuhan ialah sebanyak RM 10 juta. Pemulihan bekalan air memerlukan kos kira-kira RM 6 juta, dan pembaikan landasan kereta api berkos RM 1 juta. Jalan-jalan dinaiki air atau terputus disebabkan tanah runtuh atau jambatan dihanyutkan.
Petempatan berdekatan banjaran Crocker dihanyutkan arus deras daripada lereng akibat hujan lebat yang dibawa oleh ribut tropika ini. Kejadian ini diburukkan lagi dengan tiupan angin kencang yang berlaku serentak dengan hujan, pada dinihari 26 Disember. Mangsa-mangsa ribut yang sedang tidur dihanyutkan oleh arus banjir kilat ini.
Sekolah-sekolah juga mengalami kerosakan. Jabatan Pendidikan Sabah menganggarkan jumlah kemusnahan sebanyak RM 1.5 juta. Kemusnahan yang dilaporkan berupa bumbung tercabut ditiup ribut, dan kerosakan melibatkan dinding bangunan dan peralatan sekolah. Ini menimbulkan masalah kerana sesi persekolahan baharu bagi tahun 1997 bakal bermula pada 6 Januari 1997, kira-kira 11 hari selepas tarikh kejadian. Untuk mengatasi masalah kekurangan dan ketiadaan kelas, sekolah diadakan dalam dua sesi buat sementara waktu.
Korban nyawa yang dicatatkan akibat ribut ini ialah seramai 238 orang (bilangan termasuk jumlah mangsa yang dilaporkan hilang). Walau bagaimanapun, hanya lima belas orang mangsa ialah warga tempatan manakala yang selebihnya ialah warga asing.
Umumnya mangsa yang terselamat juga mengalami trauma apabila mana-mana ribut tropika atau taufan merentasi Filipina, bimbang tragedi seperti ini berulang lagi.